वॉशिंगटन। अमेरिका राष्ट्रपति डोनाल्ड ट्रंप ने पिछले सप्ताह यूके का दौरा किया था, जहां उन्होंने ब्रिटिश प्रधानमंत्री थेरेसा मे से द्विपक्षीय वार्ता करने के अलावा क्विन एलिजाबेथ द्वितीय से भी मुलाकात की थी। यूके दौरा खत्म करने के बाद राष्ट्रपति ट्रंप ने झूठा दावा किया है कि क्विन एलिजाबेथ ने 70 सालों में पहली बार किसी को गार्ड ऑफ ऑनर से नवाजा है। अपने यूके दौरे पर ट्रंप ने विंडसर कैसल में एलिजाबेथ से मुलाकात की थी, जहां उन्हें और फर्स्ट लेडी मेलानिया ट्रंप को गार्ड ऑफ ऑनर से नवाजा गया था।